**РАЗДЕЛ 3.**

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

КРИТЕРИЙ ЗА ОЦЕНКА НА ОФЕРТАТА. ПОКАЗАТЕЛИ, ОТНОСИТЕЛНАТА ИМ ТЕЖЕСТ В КОМПЛЕКСНАТА ОЦЕНКА И МЕТОДИКА ЗА ОЦЕНКА НА ОФЕРТИТЕ

Обществената поръчка се възлага въз основа на икономически най-изгодната оферта.

Икономически най-изгодната оферта се определя въз основа на критерий за възлагане: оптимално съотношение **качество / цена**.

Класирането на допуснатите до оценка оферти се извършва на база получената от всяка оферта „Комплексна оценка” (КО). Максималния брой точки, които участникът може да получи е 100 точки.

„Комплексната оценка” се определя на база следните показатели:

|  |  |
| --- | --- |
| Показател (наименование) | Максимално възможен бр. точки |
| 1. **Брой десерти в седмично меню (Д)** | **70** |
| 1. **Ед. Цена на меню (ЕЦМ)** | **30** |

Комплексната оценка на всяка оферта ще се определя съгласно следната формула:

* **КО = Д + ЕЦМ**, където:

**Брой десерти в седмично меню (Д)** – максимален брой 70 точки получава участник предложил най-голям брой десерти в седмичното меню

Д = Д n/ Д max х 70, където

Д n – брой десерти в седмичното меню, предложени от n-тия участник

Д max – най-голям брой десерти в седмичното меню /цяло число/

***Минималния брой десерти в седмичното меню е 1 бр., а максималния 5 броя. Участник предожил бройка извън тези граници ще бъде отстранен от участие в процедурата.***

**Ед. Цена на меню (ЕЦМ)** - максималния брой точки е 30 и оценката се получава по следната формула:

ЕЦМ = ЕЦХ + ЕЦР, където:

ЕЦХ е единична цена за обедното меню,

ЕЦР е цената на режийните разходи за 1 бр. меню;

ЕЦХ = ЕЦХ min / ЕЦХ n х 20 , където

ЕЦХ min - най-ниската предложена единична цена за обедно меню;

ЕЦХ n - единична цена за обедно меню, предложена от n-тия участник.

***Участник предложил цена за изпълнение по-висока от прогнозната стойстност (2,08 лева без ДДС за храна) ще бъде отстранен от участие в процедурата.***

ЕЦР = ЕЦР min / ЕЦР n х 10 , където

ЕЦР min - най-ниската предложена цена за режийни разходи за 1 бр. меню;

ЕЦР n - предложена цена за режийни разходи за 1 бр. меню, предложена от n-тия участник.

***Участник предложил цена за изпълнение по-висока от прогнозната стойстност (0,33 без ДДС за режийни разходи) ще бъде отстранен от участие в процедурата.***

***Забележка:*** Всяко получено съотношение като числова стойност по показателите ще бъде закръглено до втори знак след десетичната запетая.

На първо място ще бъде класиран участника, чиято офертата е получила най-голяма стойност на комплексната оценка КО. Класирането на офертите ще се извършва в низходящ ред, като най-високата комплексна оценка е равна на 100 т.

В случай че комплексните оценки на две или повече оферти са равни, се сравняват оценките по показателя – „**Брой десерти в седмично меню (Д)**“ и офертата с по-висока оценка по този показател ще бъде определена за икономически най-изгодната оферта. Ако и тези показатели са равни, за икономически най-изгодната оферта ще бъде определена офертата с най-нисък показател ЕЦР - цената на режийните разходи за 1 бр. меню.

В случай, че комплексните оценки и оценките по всички показатели на две или повече оферти са равни комисията провежда публично жребий за определяне на изпълнител между класираните на първо място оферти.